CELEX: 32008R0079
Language: da
Date: 2008-01-28 00:00:00
Title: Rådets forordning (EF) nr. 79/2008 af 28. januar 2008 om ophævelse af forordning (EF) nr. 152/2002 om udførsel til De Europæiske Fællesskaber af en række EKSF- og EF-stålprodukter fra Den Tidligere Jugoslaviske Republik Makedonien (ordning med dobbeltkontrol)

30.1.2008   
            
            
               DA
            
            
               Den Europæiske Unions Tidende
            
            
               L 25/3
            
         
      RÅDETS FORORDNING (EF) Nr. 79/2008
   af 28. januar 2008
   om ophævelse af forordning (EF) nr. 152/2002 om udførsel til De Europæiske Fællesskaber af en række EKSF- og EF-stålprodukter fra Den Tidligere Jugoslaviske Republik Makedonien (ordning med dobbeltkontrol)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side fastlagde i protokol 2 om stålprodukter en ordning med dobbeltkontrol uden kvantitative lofter for indførsel i Fællesskabet af stålprodukter med oprindelse i Den Tidligere Jugoslaviske Republik Makedonien.
            
         
               (2)
            
            
               Ordningen med dobbeltkontrol blev gennemført ved forordning (EF) nr. 152/2002 af 21. januar 2002 om udførsel til De Europæiske Fællesskaber af en række EKSF- og EF-stålprodukter fra Den Tidligere Jugoslaviske Republik Makedonien (ordning med dobbeltkontrol) (1).
            
         
               (3)
            
            
               Ved afgørelse nr. 1/2007 af 20. december 2007 (2) ændrede Stabiliserings- og Associeringsrådet EF-Den Tidligere Jugoslaviske Republik Makedonien protokol 2 om stålprodukter, så ordningen med dobbeltkontrol ophæves. Forordning (EF) nr. 152/2002 bør derfor ophæves —
            
         UDSTEDT FØLGENDE FORORDNING:
   Artikel 1
   Forordning (EF) nr. 152/2002 ophæves herved.
   Artikel 2
   Denne forordning træder i kraft den 1. februar 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. januar 2008.
      
         
            På Rådets vegne
         
         
            Formand
         
         D. RUPEL
         
      
   
   
      (1)  EFT L 25 af 29.1.2002, s. 1. Senest ændret ved forordning (EF) nr. 1791/2006 (EUT L 363 af 20.12.2006, s 1).
   
      (2)  Se side 10 i denne EUT.